คำสั่งหัวหน้าคณะรักษาความสงบแห่งชาติที่ ๑๑/๒๕๖๑เรื่อง การแก้ไของค์ประกอบของคณะกรรมการมาตรฐานวิชาชีพตามกฎหมายว่าด้วยสภาครูและบุคลากรทางการศึกษา โดยเหตุที่คณะกรรมการมาตรฐานวิชาชีพตามกฎหมายว่าด้วยสภาครูและบุคลากรทางการศึกษามีปัญหาเรื่ององค์ประกอบของคณะกรรมการ ทำให้ไม่สามารถทำหน้าที่ตามที่กฎหมายกำหนดไว้ได้ทำให้เกิดผลกระทบต่อผู้มีส่วนเกี่ยวข้องซึ่งปัญหาเรื่ององค์ประกอบของคณะกรรมการนี้เป็นปัญหาทางข้อกฎหมายซึ่งไม่อาจใช้มาตรการทางบริหารปกติทั่วไปมาแก้ไขได้จึงจำเป็นต้องแก้ไขเพิ่มเติมองค์ประกอบของคณะกรรมการมาตรฐานวิชาชีพเพื่อให้มีการประชุมและทำหน้าที่ได้โดยถูกต้องตามกฎหมายเพื่อให้การขับเคลื่อนการปฏิรูปการศึกษาและการบริหารราชการในกระทรวงศึกษาธิการมีประสิทธิภาพและสอดคล้องกับการปฏิรูปประเทศอาศัยอำนาจตามความในมาตรา๒๖๕ ของรัฐธรรมนูญแหงราชอาณาจักรไทย ประกอบกับมาตรา ๔๔ ของรัฐธรรมนูญแหงราชอาณาจักรไทย(ฉบับชั่วคราว) พุทธศักราช ๒๕๕๗ หัวหน้าคณะรักษาความสงบแหงชำติโดยความเห็นชอบของคณะรักษาความสงบแหงชาติจึงมีคำสั่งดังต่อไปนี้ข้อ๑ ให้คณะกรรมการมาตรฐานวิชาชีพ ตามพระราชบัญญัติสภาครูและบุคลากรทางการศึกษาพ.ศ. ๒๕๔๖ ประกอบด้วย(๑)ประธานกรรมการซึ่งรัฐมนตรีแต่งตั้งจากบุคคลที่มีความรู้ ความเชี่ยวชาญ และประสบการณ์สูงเกี่ยวกับวิชาชีพครูและบุคลากรทางการศึกษา(๒)กรรมการโดยตำแหน่ง ได้แก่ เลขาธิการคณะกรรมการการศึกษาขั้นพื้นฐานเลขาธิการคณะกรรมการการอาชีวศึกษาเลขาธิการคณะกรรมการส่งเสริมการศึกษาเอกชน เลขาธิการสำนักงานส่งเสริมการศึกษานอกระบบและการศึกษาตามอัธยาศัยและเลขาธิการคณะกรรมการข้าราชการครูและบุคลากรทางการศึกษา(๓)กรรมการผู้ทรงคุณวุฒิ จำนวนสี่คน ซึ่งคณะกรรมการคุรุสภาแต่งตั้งจากผู้ทรงคุณวุฒิที่มีความรู้ความเชี่ยวชาญ และประสบการณ์สูงด้านการศึกษา การบริหาร และกฎหมาย(๔)กรรมการจากคณาจารย์ในคณะครุศาสตร์ ศึกษาศาสตร์ หรือการศึกษาทั้งของรัฐและเอกชนที่มีการสอนระดับปริญญาในสาขาวิชาครุศาสตร์ ศึกษาศาสตร์ หรือการศึกษาซึ่งคณะกรรมการคุรุสภาแต่งตั้งจำนวนสองคน(๕) กรรมการจากผู้ประกอบวิชาชีพทางการศึกษา จำนวนสี่คนซึ่งคณะกรรมการคุรุสภาแต่งตั้งมาจากผู้ประกอบวิชาชีพทางการศึกษาที่ดำรงตำแหน่งครูผู้บริหารสถานศึกษา ผู้บริหารการศึกษาและศึกษานิเทศก์ ซึ่งดำรงวิทยฐานะไม่ต่ำกว่าเชี่ยวชาญวิชาชีพละหนึ่งคนให้เลขาธิการคุรุสภาเป็นกรรมการและเลขานุการคุณสมบัติลักษณะต้องห้าม การแต่งตั้งวาระการดำรงตำแหน่ง และการพ้นจากตำแหน่งของกรรมการมาตรฐานวิชาชีพตามวรรคหนึ่ง(๓) (๔) และ (๕) ให้เป็นไปตามที่คณะกรรมการคุรุสภากำหนดข้อ๒ ให้กระทรวงศึกษาธิการปรับปรุงแก้ไขกฎหมายว่าด้วยสภาครูและบุคลากรทางการศึกษาเพื่อแก้ไขปัญหาองค์ประกอบของคณะกรรมการมาตรฐานวิชาชีพให้แล้วเสร็จโดยเร็วให้งดการบังคับใช้บทบัญญัติมาตรา๙ (๑๑) (ช) เฉพาะในส่วนที่เกี่ยวกับคณะกรรมการมาตรฐานวิชาชีพ มาตรา ๒๑ และมาตรา ๒๒แห่งพระราชบัญญัติสภาครูและบุคลากรทางการศึกษา พ.ศ. ๒๕๔๖ จนกว่ากฎหมายว่าด้วยสภาครูและบุคลากรทางการศึกษาที่ได้ปรับปรุงแก้ไขตามวรรคหนึ่งมีผลใช้บังคับเมื่อกฎหมายว่าด้วยสภาครูและบุคลากรทางการศึกษาตามวรรคหนึ่งมีผลใช้บังคับแล้วให้คำสั่งนี้เป็นอันยกเลิกข้อ๓ การดำเนินการใด ๆ ของคณะกรรมการคุรุสภาที่เกี่ยวกับหน้าที่และอำนาจของคณะกรรมการมาตรฐานวิชาชีพตามพระราชบัญญัติสภาครูและบุคลากรทางการศึกษาพ.ศ. ๒๕๔๖ ที่ได้ดำเนินการนับแต่วันที่คำสั่งหัวหน้าคณะรักษาความสงบแห่งชาติที่ ๗/๒๕๕๘ ลงวันที่ ๑๖ เมษายน พุทธศักราช ๒๕๕๘ ใช้บังคับจนถึงวันก่อนวันที่คำสั่งนี้ใช้บังคับ ให้ถือว่าเป็นการดำเนินการตามหน้าที่และอำนาจของคณะกรรมการมาตรฐานวิชาชีพตามพระราชบัญญัติสภาครูและบุคลากรทางการศึกษาพ.ศ. ๒๕๔๖ข้อ๔ ในกรณีที่เห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติเปลี่ยนแปลงคำสั่งนี้ได้ข้อ๕[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณวันที่ ๒๕ กรกฎาคม พุทธศักราช ๒๕๖๑พลเอกประยุทธ์ จันทร์โอชาหัวหน้าคณะรักษาความสงบแห่งชาติวิวรรธน์/จัดทำ๑๐ สิงหาคม ๒๕๖๑นุสรา/ตรวจ๑๒ สิงหาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๗๘ ง/หน้า ๑๕/๒๕ กรกฎาคม ๒๕๖๑